160 528889 2 


ou MMNFTEIDDO 


GALAREB 















| I BEDWAR DIWEDDAR Fo 
2 iaconiaib 3Xebo, Glpw bîp.) 


SEF 


SION MORGAN, 
WILLIAM LEWIS, 
IFAN DAFYDD, 
DAFYDD WILKINS. 


— 1 f 
“ A Y A 


Buddygol yn nghyfarfodydd cystadleuol ysgol 
Sabbathol y lle. 


dc GAN 


D. JONES, (GWENTFRYN). 


_ 


y 


Fr 


oc 
Sr 





Y 
| 
b 
|“ 


Dd yN î 
Sc 
A) 








YO FN 


(Cyhoeddedig dan nawdd yr Ysgol Sul.) 


O 


< 
C 


es 
OY 
J 


Dan olygiad y Parch. W. Jones, Gweinidog. 


O 


( 
vv 


do 


LLANGOLLEN: 
ARGRAFFWYD GAN W. WILLIAMS, 
SWYDDFA'R “ GREAL' A'R ““ ATHRAW,” 





PRIS DWY GEINIOG, 


rey (y yNnRDU INC y mA 
5 Z pu—— ua 
- j AN ( y 
U yv “OO sr OO 








EN S1tby, 6n €bfry, ' 
SION MORGAN, 
WILLIAM LEWIS, 


IFAN DAFYDD, 
DAFYDD WILKINS. 


59 
Buddygol yn nghyfarfodydd cystadleuol ysgol 
| Sabbathol y lle. ì 


GAN 


| | D. JONES, (GWENTFRYN). 


—— 


(Cyhoeddedig dan nawdd yr Ysgol Sul.) 


Dan olygiad y Parch, W. Jones, Gweinidog. 
CD 


LLANGOLLEN : 


ARGRAFFWYD GAN W. WILLIAMS, 
SWYDDEA'R “ GREAL” A'R “ ATHRAW,” 





>i 


ON 


GALAREB. 


'R HEN Nebo anwylaf, mae'i enw'n barchedig, 
Tra'i hanes yn bruddaidd, mae eto'n fawledig ; 
Yn bruddaidd am syrthio'i golofnau cadarnaf, 

Yn glodus am sefyll drwy'r 'stormydd gerwinaf. 
Bu'n dyst o roi'i noddwyr ffyddlonaf i orphwys, 
Heuliadau lewyrchent ogoniant i'r eglwys ; 

Fe welodd gawodydd hiraethlawn o ddagrau, 

Yn mwydo'i fagwyrydd ar ddydd eu hangladdau. 
Bu'i furiau yn adsain y lwythog ochenaid, 

Rhoi'r byw am y meirw wrth briddo'r anwyliaid; 
Maent heddyw yn huno fel pe wrth ei wadnau, 
Tra dyrcha ei goryn i wylio'u haneddau. 

Mae'r awen am wylaidd enneinio eu cofiant, 

Ac wylo ei deigryn uwch man lle gorweddant, 

Ni wnaed galargerddi i bedwar ffyddlonach, 

Ni phlethwyd pruddodlau'i nefweision dysgleiriach, 
Mae hanes y pedwar yn mynwes brudd Nebo, 
Yn newydd ac anwyl, heb arwydd heneiddio. 


SION MORGAN, 


“'R hen Sion Morgan wedi huno,” 
Dyna'r frawddeg brudd a ddoi. 
Dros wefusau ei gyfeillion, 
Yntau wedi bythol ffoi,— 

Ffoi i'r gwynfyd annhraethadwy, 
Ffoi i wydd yr anwyl Oen; 

Ffoi i dderbyn nefol wobrwy, 
Ffoi o afael cur a phoen. 


Dyn oedd Sion ga'dd gyflawn olwg 
Ar brydferthion crefydd Orist ; 

Seiniau pêr ganiadau beion, 
Ddo'ent yn hyfryd idd ei glust: 

Ufyddhaodd i'w gorch'mynion, 
Gwisgodd enw'r uchel Dduw ; 

Ffrwythau'r nef gaed arno'n gwenu, 
Heb arwyddion deilen wyw. 


Er na feddai ar hyawdledd 
Yr areithiwr uchel ddysg, 
Meddai yr elfenau hyny, 
Godai'i enw yn ein mysg : 
Meddai galon lân heddychol, 
Mynwes lawn o gariad cu; 
Medrai gydymdeimlo'n hyfryd, 
Gyda'i frawd dan gwmmwl du. 


Llanwai'r swydd o flaenor didwyll 
Eglwys Iôr yn ffyddlawn iawn; 
Gweithiai gydag egni Cristion, 
O dan lwythog oriau'i nawn: 
Y cyfrifon mewn manylrwydd, 
Gadwodd Sion am dymhor maith ; 
Eglwys Nebo roi arwyddion 
O'i boddlonrwydd yn ei waith. 


Ei gynghor prydlon oedd, 
Fel maethol gawod Mai, 

Yn nerthu'r egin gwan, 
Pan fyddent yn llesgau, 
Gan beri nefol dyfiad pur, 
Heb dramgwydd cas na ehwerw gur, 


'R oedd pawb yn mynwes Sion, 
A Sion'n eu mynwes hwy; 
Ni fedrai dim ond bedd 
Byth eu gwahanu hwy: 
Brawdgarwch oedd yn nodwedd gref, 
Ac addurn yn ei fuchedd ef, 


O dan yr ysgol Sul 
Bu'n golofn gadarn gref; 
Rhyw aur fynegfys oedd, 
Yn dangos ffordd y nef: 
A'i addysg oedd yn frith i gyd, 
O hanes Iesu Prynwr byd. 


O faes ei lafur syrthiodd 'r anwyl Sion, 
Am dano'n hir y chwery hyîryd son; 
Fe syrthiodd efi dawel lwch y glyn, 
A'i ben yn hardd o âan y blewyn gwyn, 
A'i enaid yn sychedu am y nef, 

Êr canu'r anthem fythol “Iddo ef.” 


WILLIAM LEWIS. 


Dyma huan arall wedi 

Cilio dan y tywyll leni; 
Eglwys Nebo ddaw â'i deigryn, 
I enneinio bedd ei phlentyn. 

“'Twyncynhordy,” mae ei enw 
Fel diareb yn ein bro; 

Hanes hwn ddarllenir heddyw 
Av ddalenau llawer co' : 

Yma bu'r hen William Lewis, 
Yn anadlu diwedd oes; 

Oddi yma yr esgynodd : 
Ar haeddiannau gwaed y groes. 


Yn foreu gwelodd aberth Iawnol Orist, 

Yn ddigon mawr i achub enaid trist; 

Ac ymorphwysodd arno'n hyfryd iawn, 

Gan deimlo hedd mewn rhad faddeuant llawn. 
Efe oedd un o feini sylfaen crefydd 
Yn Mhenycae, a gweithiodd er ei chynnydd, 

. Nes daeth yn gref,—estynodd ei chortynau, 
Â mawl a chân bêrseiniodd yn ei themlau. 

Yr ysgol Sul ennillodd serch ei fynwes, 

A phan yn llânc gwnai ei chofleidio'n gynhes; 


Ac yfed wnaeth o'i phur ffynnonau gloewon, 
Nes daeth yn gryf i ddeall dwfn ddirgelion, 
Y Dwyfol air—mynegfys mawr y Duwdod, 
Cyfeiria ddyn i'r santaidd breswyl uchod. 
Swydd athraw a gyflawnodd mewn symylrwydd, 
Fel un yn athrawiaethu dros ei Arglwydd ; 
Hyf fedrai rodio meusydd duwinyddiaeth, 
Ei mawr gyfrinion wyddai ef yn helaeth. 


Caniadaeth y cyssegr ddenodd ei fryd, 
Fe sugnodd o'i bronau diysbydd ; 
Ar aelwyd y swynol y siglwyd ei gryd, 

A. chododd yn hyfryd berorydd. 











'Í 


Er na feddai allu i gerdded yn ol 
Ein Handel a Mozart 'hedegawg, 

Ei gerddi o'ent ddengar fel ceinion y ddôl, 
Neu'r wawrddydd ar leni Dwyreiniawg. 


Mae heddyw gerddorion yn aros yn fyw, 
Â wirìiant ei fawrion dalentau; 

Sef swynol golofnau sy'n uchel eu bri, 
Godasant o dlodi'r globyllau. 


Symylrwydd ei arddull oedd eiddo ei hun, 
Ni feiddiai neb geisio'i ddynwared ; 

Ei ysgol arweiniol reolai mor gun, 
Ac esmwyth a'r dw'r ar i waered. 


Gweddiwr mawr ydoedd, a mawr fu ei lwydd, 
Tra'n ceisio wrth orsedd trugaredd; 

Y nefol fendithion a dynai yn rhwydd, 
Yn gawod o Ddwyfol feithrinedd. 


Swydd blaenor-eglwys gyflawnodd mewn bri, 
Yn deilwng o Gristion diamwys ; 


— Ei frodyr gofleidiai yn anwyl a chu, 


Tra yntau yn mynwes yr eglwys. 


Ei gynghor meithrinol ddisgynai yn fwyn, 
Ac esmwyth fel gwlith ar y blodau ; 

Effeithiau bendithiol o hyd a wnai ddwyn, 
A chynnydd mewn nefol fucheddau. 


Ond er ei ddefnyddioldeb, 
Fe'i 'speiliwyd gan y bedd; 
Fe orfu yntau 'mado, 
Er cystal oedd y wledd : 

Yn Nebo dangnefeddus; 
Yn mysg y brodyr cu, 
Yr hyn a feddent heddyw; 
Yw William Lewis fu. 


IFAN DAFYDD. 
Megys tôn 'rol tôn'n ymrolio, 
Y mae meibion Duw'n myn'd heibio 
I fyd arall—byd ysbrydol, 
Nid oes yma le arosol. 


Ifan Dafydd dyner galon, 
hifir heddyw gyda'r meirwon ; 


Hir bu'i sedd yn*wag yn Nebo; 
Sedd yr aelwyd sy'n wag eto. 


Cenad bywiog o lys angau, 
Ddaeth i'w alw i'r priddellau ; 
Os daeth angeu mewn awdurdod, 
Ifan Dafydd oedd yn barod. 


Tawel ŵr, fucheddai'n addas 

Oedd, a theilwng o gymdeithas; 
Rhodiai wiwlwys lwybrau'r Oristion, 
Nes cyrhaeddodd fynydd Seion. 


Hyddysg oedd yn athrawiaethau 
Crefydd Orist, a'i dirif riniau; 
Yfai faeth o'i bron ddiysbydd, 
Llawenychai yn ei chynnydd. 

Er na feddai ddim deniadol, 
Yn ei ddullwedd yn allanol; 
Er na feddai'r tlws a'r prydferth, 
Meddai riniau o'ent yn gyfwerth. 


Meddai fynwes gynhes lydan, 
Lawn tosturi dros y truan; / 
Medrai gydymdeimlo'n hyfryd, 

Gyda'r eiddil yn ei adfyd. 


Bu'n gynghorwr mynydd 9eion, 

Yn ei ddydd gwnaeth fawr ymdrechion ; 
Pwyll gaed ynddo'n nodwedd gymhwys, 
'R hyn sydd addurn blaenor eglwys. 


'R ysgol Sul ga'dd ei gefnogaeth, 
Gweithiodd er ei hadeiladaeth ; 
Planai egwyddorion hyfryd 
Crefydd yn mynwesau'r ie'ngtyd. 


Ni chyfyngai'i hun i Nebo, 

'R aelwyd gartref ga'dd ei deimlo ; 
Tystio wnai ei gynhes ddagrau, 

I daerineb ei weddiau. 


Tra ar faes ei ddefnyddioldeb, 
TTremiodd angeu yn ei wyneb; 
Fe'i harweiniodd ffwrdd yn sydyn, 
Nes collasom sain eì emyn. 


Mae adgofion dwys am dano 

'N llanw mynwes eglwys Nebo; 
Mae ei dagrau'n ymgymmysgu 
Gyda dagrau'i briod fwyngu. 

DAFYDD WILKINS. 


Wel, dyma arall un 
O gedyrn Nebo gun, 
Mewn dystaw fedd : 
Peth hynod, hynod yw, 
Na fyddai'r dail yn wyw, 
O! na, mae'i nerth yn Nuw, 
Ni wywa'i gwedd. 


Mae enw Dafydd fwyn, 

Yn Nebo'n hyfryd swyn, 
Ac eto'n brudd : 

Efe oedd harddaf ros 

Ar ruddiau'r eglwys dlos, 

Ei wen wnai'r dduaf nos 
Yn hanner dydd. 


Ai angel ydoedd ef, 
Âm awr yn gadael nef 
Am gartref dyn ? . 

Rhyw nefol fywyd fu 

Mewn cyfeillachau cu' ; 

Y tlws, y cain, a'r cu 
Dd'oent dros ei fin. 


Meithrinol fel y gwlith, 
Oedd ei gynghorion ef; 

Bydd cof am dauynt byth 
Ar wyrddion lenyrch nef: 


Fe wenai'r eein dan ei nawdd 
? 


Fel lili wen yn môn y clawdd. 























Uu 


Un Dafydd Wilkins gaed 
Ar fron yr eglwys fwyn; 
A thrwy ei farw ef, 
Rhoed nôd i chwyddo'i chwyn 
A phan wahoddwyd ef i'r ne' 
Ni chaid yr un a lanwai'i le. 


Adgofion melus iawn, 
Yn fresh ddont ar fy ngho', 
O'i ddull a'i nefol wedd, 
Yn wylo lawer tro, 
Tra'n sugno'n gu y Ddwyfol ddawn, 
O Feibl Duw yn hwyr ei nawn. 


Blaenorydd eglwys Iôr, 
Fu Dafydd dymhor maith; 
A'r eglwys roddai sêl 
Boddlonrwydd ar ei waith : 
Arwyddion roddai Duw o'i du, 
Mai addas oedd i drefnu'i dŷ. 


Rhy fach yw meidrol ddyn, 
I roi desgrifiad llawn 
O Dafydd Wilkins hoff, 
Er meddu dysg a dawn : 
Addfwynder enaid mawr digoll, 
Oedd fywyd ei rinweddau oll. 


Er mwyned, er hoffed oedd ef, 

Ei linyn ddirweiniwyd i fyny; 
Ei enaid addfedodd i'r nef, 

Rhoed ninnau o'i ol i alaru: 
Fe welodd ei goryn yn wyn, 

Fe yfodd awelon hir ddyddian ; 





Ond cadwodd ei dânau yn dŷn, 
Nes gorphen ei emyn yn angeu. 


DIWEDDGLO, 


Mae colli pedwar fel y pedwar hyn, 
Yn gwneyd i Nebo wisgo golwg syn ; 
Rhyw bruddaidd wagter deimlir ar eu hol, 
Fel mynwes mam heb faban yn ei chol; 
Os colled gawd yn marw'r pedwar gwron, 
' Nes wylo dagrau uwch eu prudd weddillion, 
_ Bu'n ddechreu cân heb un diweddnod iddi, 
I'r pedwar hyn am fodd i'w nefol olchi, 
, A'u gwneyd yn wynion fel y santaidd engyl, 
Nes pylu'r Salmon eira yn eu hymyl. 


Llangollen: Argraffwyd gan W. Witliams. 


de 





